Partnera apliecinĀjums

|  |  |
| --- | --- |
| Programma: | Interreg Europe starpreģionu sadarbības programma |
| Projekta saīsinātais nosaukums: |  |
| Projekta numurs: |  |
| Pārskata perioda nr. un periods: |  |
| Projekta partnera nosaukums: |  |

Parakstot šo apliecinājumu, 2021.-2027. gada plānošanas perioda Eiropas teritoriālās sadarbības mērķa (*Interreg*) **Interreg Europe starpreģionu sadarbības programmas** (turpmāk - Programma) finansētā projekta partneris apstiprina, ka:

1. partnera pārskatā sniegtās ziņas ir pilnīgas un patiesas, pārskatam pievienotās vai pārskata precizēšanas laikā papildu iesniegtās attaisnojuma dokumentu kopijas atbilst to oriģināliem;
2. ir iepazinies un projekta īstenošanā ievēro visus ar Programmas ieviešanu regulējošos normatīvos aktus (Eiropas Savienības un Latvijas Republikas normatīvos aktus, Programmas dokumentus un vadlīnijas finansējuma saņēmējiem pareizai finanšu pārvaldībai projektu īstenošanā);
3. ir ievērots Starptautisko un Latvijas Republikas nacionālo sankciju likumā noteiktais aizliegums sadarboties ar sankciju subjektiem un ir ievērotas starptautiskās sankcijas, nacionālās sankcijas, kā arī likumā noteiktajos gadījumos Eiropas Savienības vai Ziemeļatlantijas līguma organizācijas dalībvalsts noteiktās sankcijas;
4. partnera pārskatā iekļautie tiešie izdevumi ir faktiski veikti, iegrāmatoti projekta grāmatvedības reģistros un visi partnera pārskatā iekļautie izdevumi atbilst projekta iesniegumā, finansēšanas un partnerības līgumā paredzētajam;
5. ir pieejami visi ar projekta ieviešanu saistītie attaisnojuma dokumentu oriģināli, izņemot vienkāršoto izmaksu piemērošanas gadījumus, ir nodrošināta audita izsekojamība un pietiekamas revīzijas liecības atbilstoši Eiropas Parlamenta un Padomes 2021. gada 24.jūnija regulai (ES) Nr. 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zivsaimniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiālā atbalsta instrumentu robežu pārvaldībai un vīzu politikai (turpmāk - Eiropas Parlamenta un Padomes regula Nr. 2021/1060);
6. ir ievērotas iepirkumu prasības, valsts atbalsta prasības, vides aizsardzības prasības un vienlīdzīgo iespēju princips (ciktāl tas attiecās uz projektu);
7. partnera pārskatā nav iekļautas pakalpojumu un piegāžu izmaksas, kas radušās, pamatojoties uz noslēgtajiem līgumiem starp projekta partneriem, projekta partneru struktūrvienībām, un ar projekta partneru organizāciju darbiniekiem;
8. projekta īstenošanā nav radies interešu konflikts atbilstoši likumā “Par interešu konflikta novēršanu valsts amatpersonu darbībā” un Ministru kabineta 2017. gada 28. februāra noteikumos Nr. 104 “Noteikumi par iepirkuma procedūru un tās piemērošanas kārtību pasūtītāja finansētiem projektiem” minētajam;
9. projekta attiecināmajās izmaksās nav iekļautas finansējuma saņēmēja pamatdarbības izmaksas vai no citiem Eiropas Savienības, starptautiskajiem vai nacionālajiem finanšu instrumentiem līdzfinansētās izmaksas;
10. ir ievērotas informācijas un publicitātes prasības, atbilstoši Eiropas Parlamenta un Padomes regulā Nr. 2021/1060 un Programmas dokumentos noteiktajam;
11. ja finansējuma saņēmējs ir reģistrēts Valsts ieņēmumu dienesta PVN maksātāju reģistrā un PVN par projekta ietvaros iegādātajām precēm vai saņemtajiem pakalpojumiem ir atgūstams Latvijas Republikas normatīvajos aktos noteiktajā kārtībā, PVN nav iekļauts projekta attiecināmajās izmaksās gadījumā, ja:

* projekta kopējais budžets pārsniedz 5 milj. *euro* (ieskaitot PVN);
* projekta partnerim ir piešķirts valsts atbalsts (t. sk. *de minimis*), atbilstoši Komisijas 2021. gada 23. jūlija Regulas (ES) Nr. 2021/1237, ar kuru groza Regulu (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu, 20.pantam.

1. partnera pārskatā ir uzrādīti visi ar projektu saistītie ieņēmumi atbilstoši Eiropas Parlamenta un Padomes regulā Nr. 2021/1060 un Programmas dokumentos noteiktajam;
2. saskaņā ar Eiropas Parlamenta un Padomes regulas Nr. 2021/1060 noteikumiem, projekta ietvaros radītajos ieguvumos un rezultātos netiks veiktas nekādas būtiskas izmaiņas, kas ietekmē projekta ieguvumu/rezultātu veidu, mērķus vai īstenošanas nosacījumus, tādējādi traucējot projekta sākotnējo mērķu sasniegšanu, projekta ieguvumi, rezultāti netiks izbeigti vai pārvietoti ārpus *NUTS* 2. līmeņa reģiona, kurā saņemts atbalsts, netiks veiktas tādas izmaiņas īpašumtiesībās uz infrastruktūras elementu, kuras uzņēmumam vai publiskā sektora iestādei sniedz nepamatotas priekšrocības, projekta ieviešanas laikā un vismaz 5 gadus pēc projekta noslēguma maksājuma veikšanas;
3. saskaņā ar Eiropas Parlamenta un Padomes regulas Nr. 2021/1060 noteikumiem projekta ieviešanas laikā, kā arī 10 gadus pēc pēdējā maksājuma pārskaitīšanas projekta Vadošajam partnerim, netiks mainīts investīciju īpašumtiesību veids un lietošanas mērķis;
4. visi ar Programmas projekta īstenošanu saistīto dokumentu oriģināli, kas saistīti ar projekta izmaksām un aktivitāšu ieviešanu, tai skaitā arī partnerības līgums un finansēšanas līgums, tiks glabāti atbilstoši Programmas noteiktajam termiņam finansēšanas līgumā finansējuma saņēmēja lietvedībā vismaz 5 gadus pēc projekta beigām, sākot ar tā gada 31. decembri, kurā Vadošā iestāde veikusi pēdējo maksājumu projekta Vadošajam partnerim;
5. gala saņēmējs ir informēts, ka tā personas dati tiks apstrādāti saskaņā ar Fizisko personu datu apstrādes likumā noteiktajām prasībām un tas nav iebildis iesniegto datu apstrādei (ja attiecināms uz projektu);
6. atbilstoši Eiropas Parlamenta un Padomes regulas Nr. 2021/1060 un Programmas dokumentos noteiktajām prasībām, projekta darījumu atspoguļošanai tiek uzturēta atsevišķa grāmatvedības uzskaite vai tiek izmantoti attiecīgi grāmatvedības kodi visiem ar projektu saistītajiem darījumiem.

Lūdzam sniegt detalizētu skaidrojumu, kā tiek nodrošināta nodalīta projekta darījumu uzskaite:

|  |
| --- |
|  |

|  |  |
| --- | --- |
| Atbildīgā amatpersona: |  |
| Ieņemamais amats: |  |
| Atbildīgās amatpersonas paraksts[[1]](#footnote-1): |  |
| Datums1: |  |

Lūdzam norādīt kontaktpersonu sadarbībai ar Finanšu kontroles institūciju:

|  |  |
| --- | --- |
| Vārds, uzvārds: |  |
| Amats: |  |
| Kontakttālrunis: |  |
| e-pasta adrese: |  |

1. Dokumenta rekvizītus "Atbildīgās amatpersonas paraksts" un “Datums” neaizpilda, ja elektroniskais dokuments sagatavots atbilstoši normatīvajiem aktiem par elektronisko dokumentu noformēšanu. [↑](#footnote-ref-1)